
1, Pa kudanga Ciuta wakata mtambo na caru. Caru cikava waka, 
2 cambura kantu, ndipo mdima ukava pacanya pa ndimba; Mzimu wa 
Ciuta ukendendekanga pacanya pa maji. 
3 Ciuta wakati, “Kuveko kungweruka”; ndipo kukavako kungwe- 
4 ruka. Ciuta wakawona kungweruka kuti nkuweme; ndipo Ciuta 
5 wakapatulanya kungweruka na mdima. Ciuta wakatya kungweruka 
Muhanya, na mdima wakawutya Usiku. Kukava mise na mlenji, 
zuva lakudanga. 
6 Ciuta wakati, “Kuveko mlengalenga pakati pa maji, kupatulanya 
7,maji ku maji.” Ciuta wakacita mlengalenga, kupatulanya maji ya 
pasi pa mlengalenga na maji ya pacanya pa mlengalenga. Ndipo 
8 kukava nteura. Ciuta wakatya mlengalenga Mtambo. Kukava mise 
na mlenji, zuva laciviri. 
9 Ciuta wakati, “Maji ya pasi pa mtambo yongane pamo pa malo 
yamoza, kuti mtunda womizo uwoneke.” Ndipo kukava nteura. 
10 Ciuta wakatya mtunda womizo Caru; kongana kwa maji wakakutya 
11 Nyanja. Ciuta wakawona kuti nkuweme. Ndipo Ciuta wakati, 
“Caru cimezge uteka, na nteta zakupambika mbuto, na makuni ya 
vipambi yakupambika vipambi, kwakulingana na mtundu wake na 
wake, umo muli mbuto zake, pa caru.” Kukava nteura. Caru 
12 cikamezga uteka, nteta zakupambika mbuto kwakulingana na mtundu 
wake, na makuni yakupambika vipambi umo muli mbuto yake, 
kwakulingana na mtundu wake. Ndipo Ciuta wakawona kuti 
13 nkuweme. Kukava mise na mlenji, zuva lacitatu. 
144 Ciuta wakati, “Kuveko miyuni mu mlengalenga wa mtambo 
yakupatulanya muhanya na usiku; yivenge vimanyikwiro vya nyengo, 
15 na mazuva, na virimika; yivenge miyuni mu mlengalenga wa mtambo 
16 yakungweruska caru.” Ndipo kukava nteura. Ciuta wakalenga 
miyuni yikuru yiviri; muni ukuru wakuvusa muhanya, muni ucoko 
17 wakuvusa usiku; wakalenga nyenyezi wuwo. Ciuta wakayivika mu 
mlengalenga wa mtambo kuti yingweruskenge caru, mwakuti yivuse 
18 muhanya na usiku, na kupatulanya kungweruka na mdima. Ndipo 
19 Ciuta wakawona kuti nkuweme. Kukava mise na mlenji, zuva 
lacinayi. 
20 Ciuta wakati, “Mu maji mubabike vyamoyo vinandi-nandi vya 
kwenda-kwenda, na viyuni viwuruke pacanya pa caru mu mlengalenga 
21 wa mtambo.” Nteura Ciuta wakalenga visomba vikuru na vyamoyo 
vyose ivyo nvinandi mu maji, mtundu wake na wake, na viyuni vyose 
vya mapapindo, mtundu wake na wake. Ndipo Ciuta wakawona kuti 
22 nkuweme. Ciuta wakavitumbika, wakati, “Babanani, mwandane, 

23 muzuzge maji ya mu nyanja, na viyuni vyandane pa caru,” Kukava 

mise na mlenji, zuva lacinkonde. 

24 Ciuta wakati, “Mu caru mubabik evyamoyo mtundu na mtundu, 

vyakuveta na vyakukwava, na vinyama vya caru mtundu na mtundu.” 

25 Ndipo kukava nteura. Ciuta wakacita vinyama vya caru mtundu na 

mtundu, na vyakuveta mtundu wake na wake, na vyose vyakukwava 

pasi mtundu wake na wake. Ndipo Ciuta wakawona kuti nkuweme. 

26 Ciuta wakati, “Tilenge muntu mu cikozgo citu, kwakulingana na 

nkharo yitu; wave na mazaza pa somba za mu nyanja, na pa viyuni 

vya mu dera, na pa vyakuveta, na pa caru cose, na pa vyakukwava 

27 vyose ivyo vikukwava pa caru.” Ciuta wakalenga muntu mu cikozgo 

cake, mu cikozgo ca Ciuta wakamulenga; wakalenga ivo, mwanarumi 

28 na mwanakazi. Ciuta wakavatumbika, wakati kwa ivo, ““Babanani, 

mwandane, muzuzge caru, mucitereske; muve na mazaza pa somba 

zamu nyanja, na pa viyuni vyamu dera, na pa vyamoyo vyose ivyo 

29 vikwenda pa caru.” Ciuta wakati, “ Wonani, ndamupani imwe nteta 

zose izo zikupambika mbuto mu caru cose, na makuni yose umo muli 

30 mbuto mu vipambi vyake; vitivivenge kurya kwa imwe. Vinyama 

vyose vyamu caru, na viyuni vyose vyamu dera, na vyakukwava vyose 

vyapa caru, mwa vyose ivyo muli umoyo, ndavipa nteta zose zivisi 

31 zivenge kurya.” Ndipo kukava nteura. Ciuta wakawona vyose ivyo 

wakavilenga, ndipo wonani, vikava viweme comene. Kukava mise na 
mlenji, zuva lacinkonde na limo. 

1, Nteura mtambo na caru vikafiskika, na mawumba yavo yose. Pa 

2 zwa lacinkonde na civiri Ciuta wakafiska mlimo wake uwo wakawu- 
cita, ndipo wakapumula pa zuva lacinkonde na civiri ku milimo yake 

3 yose. Ciuta wakatumbika zuva lacinkonde na civiri, wakalipatula na 
kulituviska, cifukwa kuti mwa ilo wakapumula ku milimo yake yose 
iyo Ciuta wakayicita pa kulenga. 

4 Aya ndiyo malengeko ya mtambo na ya caru para vikalengekanga. 
5 Mu zuva leneilo Yehova Ciuta wakacitira caru na mtambo, para 
mbuto zamu tengere pakavavye mu caru, na nteta zose zamu tengere 
zindayambe kumera—-cifukwa Yehova Ciuta wakava wandarokweske 
6 vura pa caru, ndipo kukavavye muntu wakulima nyata; kweni waka- 
kwera nyatutwe kufumira pa caru, na kutirira mtunda wose wa caru— 
7 penepapo Yehova Ciuta wakawumba muntu na dongo la pasi, na 
kuthutiramo mu mpuno zake mvuci wa umoyo; ndipo muntu waka- 
8 zgoka mzimu wamoyo. Yehova Ciuta wakapandamunda mu Eden, 
ku mafumiro ya dazi; mwenemumo ndimo wakavika muntu uyo 
9 wakamuwumba. Yehova Ciuta wakamezga mu dongo makuni yose 

ayo ngaweme mu maso pa kuyalaviska, na yakwenerera kurya, 
ndiposo na kuni la umoyo mukati-kati mwa munda, na kuni la 
kumanyiska uweme na uheni. 
10 Mukafuma mronga mu Eden wakutirira munda; ukamba kupatu- 
11 kana mwenemumo, ukava mironga yinayi. Zina la wakudanga ndi 
Pison; ndiwo ukuzingirizga caru cose ca Havila, kwenekuko kuli 
12 golide; golide la caru ico ndiweme; muli na bideli na libwe la onike. 
13 Zina la mronga waciviri ndi Gihon; weneuwo ndiwo ukuzingirizga 
14 caru cose ca Kush. Zina la mronga wacitatu ndi Hidekel, weneuwo 
ndiwo ukwenda ku mafumiro ya dazi kwa 2559, Mronga wacinayi 
ndi Eufrates. 
15 Yehova Ciuta wakatora muntu uyo, siama mu munda wa 
16 Eden kuti walimenge na kuwusungirira. Yehova Ciuta wakamu- 
langulira muntu, wakati, “Vya makuni yose yamu munda uryenge 
17 kwawanangwa; kweni vya kuni la kumanyiska uweme na uheni 
ungaryanga, cifukwa mu zuva leneilo tiuryerengepo, tiufwenge nadi.” 
18 Yehova Ciuta wakati, “Kuti nkuweme cara kuti muntu wakhare 
19 yeka; tindimucitire movwiri wakumwenerera.” Nteura Yehova Ciuta 
mu dongo la caru wakawumba vinyama vyose vyamu tengere, na 
viyuni vyose vyamu dera, ndipo wakiza navyo ku muntu kuti wawone 
umo tiwavityire mazina; ndipo mazina yose ayo muntu wakavitya 
20 vyamoyo vyose, yeneayo ndiyo mazina yavyo. Muntu wakavitya 
mazina vyakuveta vyose, na viyuni vyamu dera, na vyamoyo vyose 
vyamu tengere; kweni kuti kukasangika movwiri wakumwenerera 
21 muntu cara. Nteura Yehova Ciuta wakakizgira muntu tulo tuzitu; 
wacali kugona tulo wakatorako mbambo yake yimoza na kuwezgerako 
22 nyama papo yikafuma; mbambo iyo Yehova Ciuta wakatorako ku 
23 muntu, wakayicita mwanakazi, wakiza naye ku muntu. Ndipo muntu 
wakati, 
“Uyu sono nciwangwa ca viwangwa vyane na nyama ya nyama 
. yane; tiwatyike Mwanakazi, cifukwa wakatoreka ku Mwanarumi.” 
24 Pa cifukwa ici mwanarumi tiwasidenge wiske na nyina na kubatikana 
25 na muwoli wake, ndipo tivavenge tupi limoza. WDose vaviri wuwo 
vakava nkuli, muntu na muwoli wake, ndipo vakavavye soni. 

1 Njoka yikava yiryarya comene kwakuruska vinyama vyose vyamu 
tengere ivyo Yehova Ciuta wakavicita. Yikati ku mwanakazi, “ Uati, 
kasi Ciuta wanena kuti, Mureke kurya vipambi vya makuni yose yamu 

2 munda?” Mwanakazi wakati ku njoka, “Tiryenge vipambi vya 

3 makuni ya munda; kweni vipambi vya kuni ilo liri pakati-kati pa 

4 munda Ciuta wati, Mungaryanga, nesi kulikwaska, mzire mufwe.” 

3 Kweni njoka yikati ku mwanakazi, “ Mutimufwenge cara. Cifukwa 
Ciuta wakumanya kuti mu zuva leneilo timuryerengepo maso yinu 
tiyajurikenge, timuvenge nga ndi Ciuta, kumanya uweme na uheni.” 

6 Nteura para mwanakazi wakawona kuni kuti likwenerera kurya, na 
kuti ndiweme mu maso, ndiposo ndi kuni lakunwekera kupa mahara, 
wakatorapo vipambi vyake, wakarya; ndiposo wakapako mfumu wake 

7 pamo naye, nayeso wakarya. Maso yavo yakajurika vaviri wuwo, 
vakamanya kuti vakava nkhuli; ndipo vakasona mahamba ya mkuyu, 
kujicitira vyakuvwara. 

8 Ndipo vakapulika mazgu ya Yehova Ciuta kwenda mu munda na 
mise kwatima; mwanarumi na muwoli wake vakabisama pamaso pa 

9 Yehova Ciuta mukati mwa makuni ya munda. Kweni Yehova Ciuta 

10 wacema mwanarumi, wakati kwa iye, “Ulinku kasi?” Wakati, 
“Nkapulika mazgu yinu mu munda, ndipo nkopa cifukwa nkava 
11 nkhuli; nteura nkabisama.” Wakati, “Njani wakuphalira iwe uli 
nkhuli? Kasi warya vya kuni ilo nkakuwuzga kuti ureke kurya?” 
12 Mwanarumi wakati, “Mwanakazi mweneuyu mukandipa kuti wa- 
13 kharenge nane, ndiye wakandipa vya kuni, nkarya.” Yehova Ciuta 
wakati ku mwanakazi, “Ncici ici wacita?” Mwanakazi wakati, 
14 “Njoka yikandipusika ine, nkarya.” Ndipo Yehova Ciuta wakati ku 
njoka, 
“Cifukwa cakuti wacita ici, 
ndiwe watembeka kwakuruska vyakuveta vyose, 
na vinyama vyose vyamu tengere; 
utiwendenge pa ntumbo yako, 
na kurya fuvu, 
mazuva yose ya umoyo wako. 
15 Tindivike cimpindikwa pakati pa iwe na mwanakazi, 
na pakati pa mpapu yako na mpapu yake; 
tiyibwanyenge mutu wako, 
iwe tiurumenge citende cake.” 
16 Ku mwanakazi wakati, 
““Tindandaniske comene suzgo yako pa kutora ntumbo kwako; 
tiusuzgike pa kubaba vana, 
ndipouli khumbo lako lamkuva ku mfumu wako; 
ndipo iye tiwavusenge pacanya pako.” 
17 Kwa Adam wakati, l 
“Cifukwa wapulikira mazgu ya muwoli wako, 
warya vya. kuni ilo nkakuwuzga kuti, 
Ungaryangako, 
caru catembeka cifukwa ca iwe; 
mu suzgo tiuryenge mazuva yose ya umoyo wako; 
18 minga na ntura ticikumezgere; 
ndipo tiuryenge nteta zaku tengere. 
19 Tiuryenge kurya tukuta pa cisko cako 
usuke uwerere ku fuvu, 
cifukwa ukatoreka mwenemumo; . 
ndiwe fuvu, 
ndipo ku fuvu tiuwerereko.” 

20 Mwanarumi wakatya zina la muwoli wake Eve, cifukwa ndiye 

21 nyinavo wa vamoyo vose. Yehova Ciuta wakavacitira Adam na 
muwoli wake minjirira ya vikumba, na kuvavwarika. 

22 Ndipo Yehova Ciuta wakati, “Wonani, muntu wava nga njumoza 
wa ise, wakumanya uweme na uheni; ndipo sono mzire wanyoroske 
woko lake na kutora vya kuni la umoyo wuwo, na kurya, na kuyuma 

23 kwa muyirayira”—nteura Yehova Ciuta wakamufumiska mu munda 

24 wa Eden, kuti walimenge dongo ilo wakatorekamo. Wakamuci- 
mbizga muntu; wakavika Kerubim ku mafumiro ya dazi kwa munda 
wa Eden, na lupanga lwa moto lwakuzgokera kosekose, kusunga 
ntowa yaku kuni la umoyo. 


Mazgu ya Ciuta 

